b'\n_START_ARTICLE_\nZamindari\n_START_PARAGRAPH_\nZamindari on intialainen nimitys aatelille tai suurmaanomistajille. Kantasana tulee persiasta, ja sit\xc3\xa4 on k\xc3\xa4ytetty laajasti mogulien ja muslimidynastioiden valtakausilla._NEWLINE_Tarkka merkitys on vaihdellut alueelta toiselle. Bengalissa zamindarin asema oli perinn\xc3\xb6llinen, ja zamindarit hoitivat verotuksen ja saivat pit\xc3\xa4\xc3\xa4 kymmenen prosenttia hallitsemansa alueen verotuotoista. Brittihallinto teki heist\xc3\xa4 my\xc3\xb6s maanomistajia, ja n\xc3\xa4in syntyi aatelisluokka jonka asema s\xc3\xa4ilyi Intian itsen\xc3\xa4istymiseen asti. Uttar Pradeshissa zamindarit olivat suurmaanomistajia, muualla Pohjois-Intiassa kyl\xc3\xa4n zamindarit hallitsivat ja viljeliv\xc3\xa4t kyl\xc3\xa4n viljelysmaita yhdess\xc3\xa4. Maratin valtakunnassa zamindari oli periytyv\xc3\xa4 veronker\xc3\xa4\xc3\xa4j\xc3\xa4n virka.'